text: Landmand får bøde på over 1,2 millioner kroner
  03 oktober 2013 kl. 13.22
  En mælkeproducent er ved retten i Sønderborg blev idømt en bøde på over 1,2 mio. for at have brugt udenlandsk arbejdskraft i strid med reglerne.
  Det er mælkeproducent Alf Thyssen Reinholdt, der skal betale en bøde på 600.000 kroner, mens firmaet Thyssen & Reinholdt I/S må af med 640.000 kroner i bøde, skriver Fagbladet 3F.
  Reinholdt er dømt for at have beskæftiget flere ukrainere samt en brasilianer i strid med betingelserne i udlændingenes arbejdstilladelser.
  Reinholdt har blandt andet beskæftiget og stillet bolig til rådighed for en ukrainer uden opholdstilladelse.
  Derudover har Reinholdt oplyst til Udlændingeservice, at medarbejdere ville få en højere løn, end det var tilfældet i virkeligheden.
  